Vikipeedia ei ole koht, kuhu kuhjata võimalikult palju informatsiooni. Asjaolu,  et miski on täiesti õige ja täpne, ei pruugi olla veel sugugi kohane põhjendus entsüklopeediasse kandmiseks. See käib ka tsitaatide ja pikemate tekstide kohta. Vastavalt artikli iseloomule võib ja sageli on lausa soovitav lisada illustreerivat materjali mõnest teosest. Kuid lihtsalt teksti esitamine ei ole entsüklopeedia ülesanne. Selleks on Vikipeedia sõsarprojekt Vikitekstid. Samamoodi ei ole Vikipeedia reisijuht, mälestuste kogum, uudisteportaal vmt.